Na osnovu člana 40 stav 2 tačka 3 i 4 Zakona o državnoj imovini ( “Sl. list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi ( ”Sl. list CG”, br. 2/18, 34/19 i 38/20), člana 46 stav 1 tačka 9 Statuta opštine Rožaje (“Sl. list CG -opštinski propisi“, br. 38/18), i člana 2 Odluke o Budžetu opštine Rožaje za 2020. godinu (“Sl. list CG-opštinski propisi“, br. 054/19 )**,** Skupština opštine Rožaje, na sjednici održanoj dana 15.09.2020.godine, donijela je

**O D L U K U**

o prodaji građevinskog zemljišta

**Član 1**

**Honsić D. Edinu,** iz Rožaja, radi kompletiranja, prodaje se dio katastarske parcele br.1234/2, KO Rožaje ( u elaboratu označena kao kat. parcela br. 1234/3) u površini od 46 m2 , upisana u Listu nepokretnosti br. 344 na ime opštine Rožaje. Ista je definisana DUP-om ,,Centar” kojim je u planu namjene površina namijenjena za mješovitu namjenu.

**Član 2**

Vrijednost predmetnog zemljišta na kat.parceli br. 1234/2 KO Rožaje u površini od 46m2 utvrđena je u iznosu od 155 eura po 1 m2, što ukupno iznosi **7.130,00e**.

Cijenu je utvrdila opštinska komisija za procjenu tržišne vrijednosti nepokretne opštinske imovine.

**Član 3**

Lice iz člana 1 ove Odluke stiče pravo upisa prava svojine na nepokretnosti kod Uprave za nekretnine CG-PJ Rožaje, nakon izmirenja ugovorenih obaveza.

**Član 4**

Porez na promet nepokretnosti i druge finansijske obaveze u vezi sa predmetnim poslom snosi kupac.

**Član 5**

Ovlašćuje se Direkcija za imovinu i zaštitu prava opštine da na osnovu ove Odluke, a nakon njenog stupanja na snagu i dokaza o uplati naknade određenoj u skladu sa Odlukom o građevinskom zemljištu ( „Sl. list CG – opštinski propisi“ br. 20/11), kod Uprave za nekretnine CG – PJ Rožaje, podnese zahtjev i preduzme sve druge potrebne radnje radi sprovođenja ove Odluke.

**Član 6**

Ova Odluka stupa na snagu osmog dana od dana objavljivanja u “Službenom listu CG-opštinski propisi”.

Broj:02-016/20-246

Rožaje, 16.09.2020.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.