Na osnovu člana 40 stav 2 tačka 3 i 4 Zakona o državnoj imovini (“Sl. list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi ( “Sl. list CG”, br. 2/18, 34/19 i 38/20), člana 46 stav 1 tačka 9 Statuta opštine Rožaje (“Sl. list CG-opštinski propisi“, br. 38/18), člana 163 stav 1 Zakona o planiranju prostora i izgradnji objekata (“Sl. list CG”, br. 64/17, 44/18, 63/18 i 11/19) i člana 2 Odluke o Budžetu opštine Rožaje za 2020 godinu (“Sl. list CG-opštinski propisi“, br. 054/19 )**,** Skupština opštine Rožaje, na sjednici održanoj dana 15.09.2020. godine , donijela je

**O D L U K U**

o prodaji građevinskog zemljišta

**Član 1**

**Musić Z. Izetu** iz Rožaja, prodaje se dio katastarske parcele br. 1044/1, u površini od 20m2 upisane u Listu nepokretnosti br.222 KO Rožaje, na ime Crna Gora svojina, Opština Rožaje –raspolaganje - Ul. ,,30. septembar,,.

**Član 2**

Vrijednost predmetnog zemljišta je utvrđena u iznosu od 250.50 eura po 1 m2, što za površinu od 20m2 daje ukupnu kupoprodajnu cijenu od **5.010,00eura**.

**Član 3**

Lice iz člana 1 ove Odluke stiče pravo upisa prava svojine na nepokretnosti kod Uprave za nekretnine CG-PJ Rožaje, nakon izmirenja ugovorenih obaveza.

**Član 4**

Porez na promet nepokretnosti i druge finansijske obaveze u vezi sa predmetnim poslom snosi kupac.

**Član 5**

Ovlašćuje se Direkcija za imovinu i zaštitu prava opštine da na osnovu ove Odluke a nakon njenog stupanja na snagu i dokaza o uplati naknade, kod Uprave za nekretnine CG – PJ Rožaje, podnese zahtjev za promjenu upisa i preduzme sve druge potrebne radnje radi sprovođenja ove odluke.

**Član 6**

Ova Odluka stupa na snagu osmog dana od dana objavljivanja u “Službenom listu CG-opštinski propisi”.

Broj:02-016/20-241

Rožaje, 16.09.2020.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.