Na osnovu člana 20 stav 2 Zakona o državnoj imovini ( “Sl. list CG“, br. 21/09 i 40/11), člana 27 tačka 16 Zakona o lokalnoj samoupravi ( ”Sl. list CG”, br. 2/18, 34/19 i 38/20), člana 46 stav 1 tačka 9 Statuta Opštine Rožaje (“Sl. list CG - opštinski propisi“, br. 38/18), Skupština opštine Rožaje, na sjednici održanoj dana 15.09.2020.godine , donijela je

**O D L U K U**

o dodjeli zemljista bez naknade

**Član 1**

**Honsić Nedžibi,**  iz Rožaja, dodjeljuje se bez naknade, zemljiste - katastarska parcela br. 2240/2, zvana Ul. Carine KO Rožaje u površini od 22 m2 , upisana u Listu nepokretnosti br. 1651 na ime Opština Rožaje-svojina, Školski centar 30. Septembar –korišćenje.

Zemljište po kulturi je livada III klase, a po planu namjene-mješovita namjena.

**Član 2**

Zemljiste iz člana 1 ove odluke imenovanoj se dodjeljiuje kao licu u stanju socijalne potrebe, radi rješavanja stambenog pitanja.

Predmetna katastarska parcela nalazi se u granicama DUPa, zona centar.

**Član 3**

Vrijednost predmetnog zemljišta je utvrđena za kat.parcelu br. 2240/2 KO Rožaje za površinu od 22 m2 u iznosu od 15,00. eura po 1 m2, što ukupno iznosi  **330,00e**.

Cijena je utvrđena na osnovu Odluke o građevinskom zemljištu opštine Rožaje (“Sl. list CG-opštinski propisi”, br. 20/11)

**Član 4**

Lice iz člana 1 ove Odluke stiče pravo upisa prava svojine na nepokretnosti kod Uprave za nekretnine CG-PJ Rožaje, nakon konačnosti ove odluke.

**Član 5**

Porez na promet nepokretnosti i druge finansijske obaveze u vezi sa predmetnim poslom snosi kupac.

**Član 6**

Ovlašćuje se Direkcija za imovinu i zaštitu prava opštine da na osnovu ove Odluke a nakon njenog stupanja na snagu, kod Uprave za nekretnine CG – PJ Rožaje, podnese zahtjev i preduzme sve druge potrebne radnje radi sprovođenja ove odluke i upisa eventualno nastale promjene.

**Član 7**

Ova Odluka stupa na snagu osmog dana od dana objavljivanja u ”Službenom listu CG-opštinski propisi”.

Broj:02-016/20-252

Rožaje, 16.09.2020.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.